Butter (kanta)

Ang "Butter" ( Mantikilya) ay isang kanta na ni-record ng Timog Koreanong boy band na BTS. Ito ay inilabas bilang digital single noong 21 Mayo 2021, sa pamamagitan ng Big Hit Music at Sony Music Entertainment, bilang pangalawang single ng banda sa wikang Ingles. Isang kantang disco-pop, dance-pop, at EDM, ang kanta ay isinulat nina Jenna Andrews, RM, Alex Bilowitz, Sebastian Garcia, Robert Grimaldi, Stephen Kirk, at Ron Perry, na ang produksiyon ay pinangangasiwaan ng huling tatlo. Sa paglabas, nakatanggap ang "Butter" ng mga positibong review mula sa mga kritiko ng musika, na may papuri sa pagiging catchy nito. Ito ay isang komersiyal na tagumpay, na nanguna sa mga talaan sa Timog Korea, Hapon, Malaysia, Mehiko, Singapore, at Estados Unidos, pati na rin ng talaang Global 200 ng Billboard. Naabot din ng kanta ang pangunahing 10 sa mahigit 30 ibang bansa sa buong mundo. Isang remix na nagtatampok sa Amerikanong rapper na si Megan Thee Stallion ay inilabas din.

 Pagre-record 
Sa pagsasalita tungkol sa kung paano inilikha ang "Butter", sinipi ni Variety si RM sa isang pakikipanayam sa Apple Music na nagsasabing "[ang banda] ay hindi kailanman umaasa na maglalabas ng isa pang single, ngunit ang virus ay patagal nang patagal, kaya naisip namin na kailangan namin ng isa pang kantang pantag-init. Naisip namin na kailangan namin ng isa pang kantang pantag-init, at ang 'Butter' ay akmang-akma para roon. At ngayon nandito na tayo". Inilarawan ni J-Hope ang proseso ng pagre-record bilang "makinis" at ang kanta bilang "higit na nakatuon sa pagpapakita ng kagandahan ng bawat miyembro kumpara sa 'Dynamite'".

 Komersiyal na pagpapalabas 
Nang may 11.042 milyong stream sa unang araw sa pandaigdigang talaan ng Spotify, nagtakda ang "Butter" ng bagong record para sa pinakamalaking debut ng kanta sa kasaysayan ng plataporma—higit pa sa "I Don't Care" nina Ed Sheeran at Justin Bieber, na humawak ng record mula noong Mayo 2019 na may 10.977 milyong stream sa unang araw—at nakakuha ng Guinness World Record para sa nakamit. Nagmarka rin ito ng bagong personal na rurok para sa BTS, na lumampas sa kanilang dating mataas na 7.778 milyong stream para sa debut ng "Dynamite" noong Agosto 2020. Sa mahigit 20.9 milyong hindi na-filter na global stream, nagtakda ang "Butter" ng isa pang record para sa pinakamalaking solong-araw na stream ng anumang kanta kailanman sa Spotify.

 Mga kredito at tauhan 
Mga kredito na hinango mula sa Melon at Tidal.

 BTSprimaryang boses
 Rob Grimaldi produksiyon, pagsusulat ng kanta, pag-aayos ng boses/produksiyon
 Stephen Kirk produksiyon, pagsusulat ng kanta, pag-aayos ng boses/produksiyon
 Ron Perry produksiyon, pagsusulat ng kanta
 Jenna Andrews pagsusulat ng kanta, boses sa likuran, pag-aayos ng boses/produksiyon
 RM pagsusulat ng kanta, gang vocals
 Alex Bilowitz pagsusulat ng kanta
 Sebastian Garcia pagsusulat ng kanta
 Suga gang vocals
 J-Hope gang vocals
 Pdogg  pag-aayos ng boses, inhinyeriya ng recording
 Juan "Saucy" Peña inhinyeriya ng recording
 Keith Parry inhinyeriya ng recording
 Serban Ghenea mix engineering
 John Hanes assistant mix engineering
 Chris Gehringer mastering

 Mga sanggunian 

Kategorya:Articles with hAudio microformats
Kategorya:Mga pinagmulan sa wikang Hapones ng CS1 (ja)
Kategorya:Mga pinagmulan sa wikang Koreano ng CS1 (ko)
Kategorya:Mga pinagmulan sa wikang Portuges ng CS1 (pt)